**DĖL LEIDIMO UŽDARAJAI AKCINEI BENDROVEI ,,LAŠŲ DUONA“ NAUDOTI ROKIŠKIO RAJONO SAVIVALDYBĖS HERBĄ**

2018 m. sausio 26 d. Nr. TS –

Rokiškis

Vadovaudamasis Lietuvos Respublikos Valstybės herbo, kitų herbų ir herbinių ženklų įstatymo 8 str. 4 d., Lietuvos Respublikos vietos savivaldos įstatymo 16 straipsnio 2 dalies 45 punktu, Rokiškio rajono savivaldybės tarybos 2008 m. spalio 31 d. sprendimu Nr. TS-10.190 ,,Dėl Rokiškio rajono savivaldybės herbo naudojimo tvarkos“ ir uždarosios akcinės bendrovės ,,Lašų duona“ 2017 m. gruodžio 12 d. prašymu Nr. 17/2-132 ,,Dėl Rokiškio herbo naudojimo“, Rokiškio rajono savivaldybės taryba n u s p r e n d ž i a:

Leisti uždarajai akcinei bendrovei ,,Lašų duona“ naudoti Rokiškio rajono savivaldybės herbą logotipe ,,Rokiškio krašto gaminiai“, kuriuo bus žymimos Rokiškio rajono gamintojų prekybos vietos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Petras Blaževičius

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Leisti uždarajai akcinei bendrovei ,,Lašų duona“ naudoti Rokiškio rajono savivaldybės herbą logotipe ,,Rokiškio krašto gaminiai“.

**Šiuo metu esantis teisinis reglamentavimas.**

Lietuvos Respublikos Valstybės herbo, kitų herbų ir herbinių ženklų įstatymo 8 str. 4 d., ir Rokiškio rajono savivaldybės tarybos 2008 m. spalio 31 d. sprendimas Nr. TS -10.190 ,,Dėl Rokiškio rajono savivaldybės herbo naudojimo tvarkos“

**Sprendimo projekto esmė.**

UAB ,, Lašų duona“ jau atidarė specializuotą maisto prekių parduotuvę Rokiškyje, Nepriklausomybės a. 26/2, kur vienoje vietoje galima bus rasti ne tik Lašų kepinių, bet ir kitų prekių su plačiai žinomais Rokiškio gamintojų ženklais. Logotipo ,,Rokiškio krašto gaminiai“ naudojimas reikš didelį žinomumą apie Rokiškio savivaldybės teritorijoje gaminamus gaminius.

**Galimos pasekmės, priėmus siūlomą tarybos sprendimo projektą:**

**teigiamos** – didina savivaldybės viešinimą, kurioje gaminamos prekės;

**neigiamos** – nėra.

**Kokia sprendimo nauda Rokiškio rajono gyventojams.**

Šis sprendimas gyventojams naudingas tuo, kad kiekvienas žinos kokie produktai gaminami savivaldybės teritorijoje, galės didžiuotis, pristatydami gaminius atvykstantiems turistams ir miesto svečiams. Gaminiai aiškiai informuos, teritorijoje jie pagaminti.

**Finansavimo šaltiniai ir lėšų poreikis**.

Nėra

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas: Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Skyriaus vedėjas Petras Blaževičius